waring napadikit na sa kanyang balintataw ng mga mata ang larawang anyung ginawa ng sukab na asawa. manatili pa kaya siya sa harap ng isang asawang kanyang inaasahang magdudulot ng kaligayahan sa puso na, sa kabila pala ay lasong mapait at kamatayan ang idudulot sa kanyang mga kamay? datapwa'sino ang may sala ng lahat ng iyon? sino nga naman ang dapat bigyang sisi? sa kabilang dako ay narito'nananaghoy at waring humihikbihikbi ang kanyang asawang nagtaksil. walang kailangan sa akin ang ako ay iwanan ng lalaking yaon. napakasal ako sa kanya ng dahil sa maling pananalig, hindi sa salapi pala nahahanap ang kaligayahan ng puso? ang nais ko'ang pagibig. ganyang mga pangungusap ang namulas sa labi ni carmen nang waring nabubuhayan ng lakas ang loob. at, ang asawang pepe ay sadyang hindi na katugon ng kanyang tibukin ng puso. hindi ang puso ni don pepe ang makaliligaya sa kanya!